Berlingske Tidende, 1809-05-19
London, den 29de April. Imellem Lorderne i Handels-Collegiet og Dhrr. Baring, Mackenger, Gennie og Mullett have atter været adskillige Conferencer angaaende de ny Handelsforhold imellem America og Engelland, som har ført til en formelig skrivtlig Meddelelse fra deres Herligheder til bemeldte Herrer, og ligeledes til Formanden for den amerikanske Handels-Comitte, Hr. Sansom. Da ufuldstændige Afskrivter af denne Meddelelse have været i Omløb, saa har en af de førstnævnte Herrer, meddeelt os følgende fuldstændige Afskrivt af dette Document : Conseil-Ordren af 26de April 1809. - efter en Opregnelse af Conseilordrene af 11te November 1807, med Hensyn til de følgende Ordrer af 25de November og 18de December 1807, samt 13de Marts 1809. - tilbagekalder og tilintetgiør de adskillige benævnte Ordrer paa de Undtagelser nær, som der siden efter ere gjorte. Den beordrer derpaa, at alle Havne og Pladser under Hollands og Frankerigs Regiering tilligemed alle de Kolonier og Plantager, som ere i disse Regieringers Besiddelse, samt Havnene i Jtalien Norden for Orbitello og Pesaro skulle vedblive at være underkastede de samme Jndskrænkninger i Henseende til Handel og Skibsfart uden nogen Undtagelse og ligesom under den strængeste Blokade af Hs. Majestæts Krigsskibe, og at ethvert Skib, som handler fra eller til bemeldte Lande, Plantager og Kolonier, tilligemed alle ombordværende Kiøbmands gods og Varer vil blive priisdømt og tilkiendt Opbringerne. Det er tillige befalet, at dersom noget Skib skulde blive opbragt efter Conseilordrens sidste Dag paa en Reise, som var forbudt ved de foregaaende Ordres, men hvilket Forbud er tilbagekaldt ved nærværende Ordre, skal et saadant Skib blive frigivet. - Det er endvidere befalet, at ikke noget Skib skal blive underkastet Opbringelse som er paa en Reise der ikke er forbudt ved de foregaaende Ordrer, eller som ikke er tilladt ved denne Ordres Foranstaltninger, med mindre et saadant Skib skulde have faaet virkelig Kundskab om nærværende Ordre eller i det Mellemrum, som er tilstaaet til at faae Kundskab om Ordrene af 25de Novbr. 1807 og 18de Maji 1808. - Det er foreslaaet under den ny Consolidations-Act, at al Bomuld, som ikke er voxet eller frembragt paa brittiske Kolonier, skal være underkastet en Told af 1 Pund Sterling, 1 Sh. og 6 d. pr. 100 Pd., naar samme ikke blev indbragt ved brittiske Skibe, men indtil denne Act er sat i Kraft, er det fastsat, at Bomuld, som er en Frembringelse fra de amerikanske Stater, skal naar den indføres ved amerikanske Skibe, være underkastet samme Paalæg, enten saadanne Jndførseler skee directe eller inddirecte fra de Sted, hvor Bomulden er voxen. - Med Hensyn til de Forklarin, ger, som kunde finde Sted ved den udvidede Beskyttelse, der under nærværende Conjuncturer kunde synes gavnlig at tilstaae Handelsamqvemmet med de forenede Stater, vil deres Herligheder villigen give enhver amerikansk Kiøbmand al den Underretning, han kunde ønske at erholde. - 28de April 1809. Fra den Tid, America yttrede Lyst til at ophæve Embargo Acten i Henseende til Engelland og skiærpe den imod Frankrig, paa Vilkaar, at vi tilbagekaldte vore Conseilordrer, have vi tilkiendegivet baade vort Ønske og Mening, at Tvistigheden maatte blive venskabeliggendt imellem begge Lande, og det viser sig nu, at det væsentlig sigter til dette Øiemeed. Conseilsordrene ere ophævede, og følgelig indbefattet Non Intercourse-Billen, som er kommet istedet for Embargøen, ved dens Vilkaar ikke længer Storbrittanien i dens Virkning. Jmidlertid maa man dog frygte for, at de ere for hurtige i deres Slutninger, som bilde sig ind, at alle de omtviistede Punkter ere bragte i Rigtighed, Man seer, at Hollands og Frankrigs Kyster ere satte i stræng Blokadestand. Med Hensyn til Frankrig, saa længe det endnu vedbliver sit i Berlin udstedte Decret, fastsætter Non Intercourse-Billen amerikanske Skibes Udelukkelse fra sammes Havne; men Hollands Stilling, er forskjellig. Holland er af den amerikanske Regiering bleven erklæret for en uafhændig Stat, og Udstrækningen af vort Blokadesystem til disse Havne i et afhængigt Land, som vi egentlig ikke blokere, kan maaskee give Anledning til nogen Tvist ; dog haabe vi, at denne Sag snart vil være bragt i Rigtighed ved giensidig Eftergivenhed. Hollands Uafhængt: kan ikke paa nogen Maade bevises og derfor maa Udvidelsen af vort Blokadesystem allene ansees som en billig Modvægt i en saadan Stilling. Hr. Pinkney siges at have yttret sin Tilfredshed med de Bevilgelser, han har erholdt; men vi have kiendt Tilfælde, hvori de merikanske Ministre her i Landet have været enige med den brittiske stegier, nas Bestemmelser; men at de ere blevne kuldkastede ved den exeentive Magt i America. Skiøndt mange underordnede væsentlige Stykker desuagtet blive tilbage til Discussion, troe vi dog, at Ophævelsen af vore Conseilsordres vil føre til endelig Bilæggelse af Misforstaaelserne imellem Engelland og America; og man faaer nu at see, om Bonaparte vil efterligne vor fredelige Opførsel og befrie den americanske Handel fra de byrdefulde Indskrænkninger ved hans Decreter.